pythainlp/thaigov-v2-corpus-22032023 huggingface dataset:
วันพุธที่ 29 กันยายน 2564
ก.อุตฯ ร่วม CPAC หนุนใช้ยานยนต์ไฟฟ้า ร่วมรักษาสิ่งแวดล้อมยกระดับอุตฯ ก่อสร้างไทย สู่ “Green Construction”
กระทรวงอุตสาหกรรม ร่วมมือกับ CPAC หนุนนโยบายรัฐขับเคลื่อนการใช้ยานยนต์ไฟฟ้า อย่างเป็นรูปธรรม นำร่องจากรถโม่พลังงานไฟฟ้า (EV Fleet) ในการขนส่งคอนกรีต ช่วยลดมลพิษปลอดฝุ่น PM 2.5
กระทรวงอุตสาหกรรม ร่วมมือกับ CPAC หนุนนโยบายรัฐขับเคลื่อนการใช้ยานยนต์ไฟฟ้า อย่างเป็นรูปธรรม นำร่องจากรถโม่พลังงานไฟฟ้า (EV Fleet) ในการขนส่งคอนกรีต ช่วยลดมลพิษปลอดฝุ่น PM 2.5 ตั้งเป้าใช้ยานยนต์พลังงานไฟฟ้ารวมทุกประเภทในปี 2578 ควบคู่การพัฒนาและยกระดับอุตสาหกรรมการก่อสร้างให้เป็นการดำเนินธุรกิจที่เป็นมิตรกับสิ่งแวดล้อม(Green Construction)
นายกอบชัย สังสิทธิสวัสดิ์ ปลัดกระทรวงอุตสาหกรรม และ นายชนะ ภูมี ผู้ช่วยผู้จัดการใหญ่ ธุรกิจซีเมนต์และผลิตภัณฑ์ก่อสร้าง เอสซีจี ร่วมพิธีลงนามบันทึกความเข้าใจโครงการการใช้ยานยนต์ไฟฟ้า ระหว่างกระทรวงอุตสาหกรรม และ บริษัท ผลิตภัณฑ์และวัตถุก่อสร้าง จำกัด ว่าด้วยความร่วมมือของภาครัฐกับองค์กรธุรกิจภาคเอกชน ในโครงการการใช้ยานยนต์พลังงานไฟฟ้าที่รัฐบาลสนับสนุนส่งเสริมให้เกิดการลงทุนในภาคเอกชน กระตุ้นให้เกิดการใช้ยานยนต์พลังงานไฟฟ้าในภาคอุตสาหกรรมมากขึ้น เป็นประโยชน์ ทั้งทางด้านเศรษฐกิจ สังคม และสิ่งแวดล้อม ในการลดฝุ่นละอองขนาดเล็กกว่า 2.5 ไมครอน (PM 2.5) ที่เกิดจากการสันดาปภายในของเครื่องยนต์ทั่วไป
ปลัดกระทรวงอุตสาหกรรม เปิดเผยภายหลังการลงนามฯ ว่า กระทรวงฯ ขานรับนโยบายรัฐบาลโดยการกำหนดนโยบายเพื่อพัฒนาอุตสาหกรรม และลดผลกระทบต่อสิ่งแวดล้อม โดยส่งเสริมให้ภาครัฐและเอกชนบูรณาการร่วมกันในการใช้ยานยนต์พลังงานไฟฟ้า และผลักดันให้เกิดผลสำเร็จอย่างเป็นรูปธรรม เพื่อส่งเสริมการลงทุนและสนับสนุนผู้ประกอบการ รวมถึงเร่งผลักดันสิทธิประโยชน์และมาตรการรองรับ ด้านอื่นๆ ที่เกี่ยวข้อง โดยกระทรวงอุตสาหกรรม พร้อมส่งเสริมและบูรณาการร่วมกับทุกภาคส่วน เพื่อให้เกิดการใช้ยานยนต์พลังงานไฟฟ้าภายในประเทศ ซึ่งจะช่วยลดปัญหามลพิษฝุ่นละออง PM 2.5 ได้อย่าง มีประสิทธิภาพ
ด้านนายชนะ ภูมี ผู้ช่วยผู้จัดการใหญ่ ธุรกิจซีเมนต์และผลิตภัณฑ์ก่อสร้าง เอสซีจีกล่าวว่าเอสซีจี พร้อมสนับสนุนนโยบายกระทรวงอุตสาหกรรม ทั้งการส่งเสริมห่วงโซ่อุปทานยานยนต์ไฟฟ้าและลดปัญหาสิ่งแวดล้อม ตามความมุ่งหวังของ CPAC ที่ต้องการให้การดำเนินธุรกิจเป็นมิตรกับสิ่งแวดล้อม (Green Construction) เพื่อให้การก่อสร้างของ ประเทศเกิดการพัฒนา พร้อมสร้างสรรค์สิ่งแวดล้อมให้ดีขึ้นอย่างยั่งยืน ตามวิสัยทัศน์การดำเนินธุรกิจอย่างยั่งยืนของเอสซีจี ที่ยึดหลัก ESG (Environmental, Social and Governance) ซึ่งคำนึงถึงผลกระทบ สิ่งแวดล้อม ดูแลสังคม และมีบรรษัทภิบาล โดย CPACมีแผนเปลี่ยนยานยนต์เครื่องยนต์สันดาปภายใน จากยานยนต์แบบดั้งเดิมที่ใช้น้ำมันเป็นเชื้อเพลิง มาเป็นยานยนต์พลังงานไฟฟ้า ทั้งในส่วนของรถบรรทุก เช่น รถโม่จัดส่งคอนกรีต รถขนส่งปูนซีเมนต์ ตลอดจนรถโดยสารใช้งานทั่วไปของบริษัท โดยตั้งเป้าเป็นรถ EV 100% ภายในปี พ.ศ.2578สำหรับรถโม่การจัดส่งคอนกรีต CPAC เริ่มทดลองนำรถโม่พลังงานไฟฟ้า (EV Mixer Truck)มาใช้ขนส่งคอนกรีตเป็นรายแรกของไทยตั้งแต่ปี 2564 และในปี 2565 จะขยายผลใช้การงานในเขต กรุงเทพฯและปริมณฑล และขยายผลไปทั่วประเทศในปี พ.ศ.2566
​
………………………………………………..
28 กันยายน 2564
วันอังคารที่ 12 กรกฎาคม 2565
“กรมเจ้าท่า” จับมือชุมชนฟื้นคืนความสมบูรณ์แหล่งน้ำ สร้างประโยชน์ต่อยอดอาชีพเกษตรกรหลังขุดลอกร่องน้ำ
...
กรมเจ้าท่า กระทรวงคมนาคม ร่วมฟื้นฟูทรัพยากรแหล่งน้ำทั่วประเทศ หลังขุดลอกร่องน้ำ บูรณาการหน่วยงาน ชุมชน และสถานศึกษา ปล่อยพันธุ์สัตว์น้ำ ปลูกหญ้าแฝก ลดการพังทลายคันดิน รณรงค์สร้างจิตสำนึกเยาวชน รักษาแหล่งน้ำ เพื่อใช้ประโยชน์ในทุกด้าน ต่อยอดสร้างอาชีพ ประมงน้ำจืด เพิ่มพื้นที่สีเขียว อนุรักษ์สิ่งแวดล้อม สร้างชุมชนยั่งยืน
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ กระทรวงคมนาคม เปิดเผยว่า กรมเจ้าท่าได้วางเป้าหมายแผนการฟื้นฟูร่องน้ำ โดยร่วมกับชุมชน เพื่อพัฒนาแหล่งน้ำภายหลังการขุดลอก ซึ่งเป็นโครงการที่กรมเจ้าท่าตระหนักและให้ความสำคัญ ในด้านดูแลสังคมและสิ่งแวดล้อมอย่างต่อเนื่อง เพื่อฟื้นฟูสภาพแหล่งน้ำให้มีความอุดมสมบูรณ์ ลดการพังทลายของคันดิน รวมถึงสร้างประโยชน์การใช้แหล่งน้ำให้ประชาชน ควบคู่ไปกับการถ่ายทอดความรู้เกี่ยวกับภารกิจการขุดลองร่องน้ำของกรมเจ้าท่า และการรณรงค์ปลูกจิตสำนึกให้กับเยาวชนในการดูแลแหล่งน้ำ โดยบูรณาการกับหน่วยงานที่เกี่ยวข้องในพื้นที่ ทั้งชุมชน และโรงเรียน เพื่อร่วมกิจกรรมในโครงการดังกล่าว
ทั้งนี้ในการขุดลอกร่องน้ำ จะเป็นการเพิ่มประสิทธิภาพการไหลเวียนของน้ำ ซึ่งเป็นโครงการที่ดำเนินการตั้งแต่ปี 2561 จนถึงปัจจุบัน ภายใต้งบประมาณที่จัดทำขึ้นทุกปี ด้วยความร่วมมือระหว่างกรมเจ้าท่าและชุมชนในพื้นที่ ร่วมทำกิจกรรมปล่อยพันธุ์ปลาพื้นถิ่น พันธุ์กุ้งและการปลูกหญ้าแฝกตามแนวพระราชดำริ เพื่อป้องกันหน้าดินพังทลาย ภายหลังการดำเนินการขุดลอกคูคลองและแม่น้ำซึ่งเป็นหัวใจหลักของการบริหารจัดการน้ำที่เชื่อมโยงอย่างมีประสิทธิภาพ ทั้งในด้านการเพิ่มปริมาณน้ำเพื่อใช้ในภาคเกษตร อีกทั้งยังสามารถต่อยอดการส่งเสริม สนับสนุนอาชีพเกษตรกรรม อาชีพประมงน้ำจืด เพิ่มพื้นที่สีเขียว มีรายได้ในครัวเรือนเพิ่มมากขึ้นอีกทางหนึ่งด้วย
“การทำโครงการขุดลอกร่องน้ำ ตามแผนงานที่ต้องดำเนินงานทั่วประเทศ พร้อมไปกับการจัดทำ CSR ต้องมีการประสานความร่วมมือกับหน่วยงานราชการในพื้นที่ ชุมชน โรงเรียน พร้อมการนำพันธุ์ปลา พันธุ์กุ้ง พันธุ์หญ้าแฝก มาใช้ฟื้นฟูแหล่งน้ำ เพื่ออนุรักษ์พันธุ์ปลาในท้องถิ่น ควบคู่ไปกับการให้ความรู้ในเรื่องเกี่ยวกับภารกิจการขุดลอกร่องน้ำของกรมเจ้าท่า โดยมีการรณรงค์สร้างจิตสำนึกไม่ทิ้งขยะลงในแม่น้ำลำคลอง และภารกิจของกรมเจ้าท่า ซึ่งมีบทบาทสำคัญต่อการพัฒนาแหล่งน้ำที่สามารถสร้างประโยชน์ให้กับประชาชน พร้อมไปกับการอนุรักษ์แหล่งน้ำที่เป็นทรัพยากรทางธรรมชาติ ให้อยู่คู่กับชุมชนอย่างยั่งยืน” นายสมพงษ์กล่าว
วันจันทร์ที่ 27 กันยายน 2564
รมว.พม. ประชุม ทีม One Home จ.พิษณุโลก เร่งแก้ปัญหาที่อยู่อาศัยให้ชาวบ้านเดือดร้อนจากโครงการก่อสร้างรถไฟรางคู่
รมว.พม. ประชุม ทีม One Home จ.พิษณุโลก เร่งแก้ปัญหาที่อยู่อาศัยให้ชาวบ้านเดือดร้อนจากโครงการก่อสร้างรถไฟรางคู่
เมื่อวันที่ 26 ก.ย. 64นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยภายหลังการประชุมการติดตามความก้าวหน้าการดำเนินงานการขับเคลื่อนตามภารกิจกระทรวงการพัฒนาสังคมและความมั่นคงของมนุษย์ของจังหวัดพิษณุโลก ครั้งที่ 2/2564 ร่วมกับคณะผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลก และหัวหน้าหน่วยงาน ทีม One Home พม. จังหวัดพิษณุโลก ว่า ที่ประชุมมีการรายงานเกี่ยวกับโครงการก่อสร้างรถไฟรางคู่ตามแผนการพัฒนาระบบรางของการรถไฟแห่งประเทศไทย (รฟท.) ในพื้นที่จังหวัดพิษณุโลก ซึ่งคาดว่าจะทำให้ชาวบ้านที่อาศัยอยู่ในแนวเขตที่ดินการรถไฟจังหวัดพิษณุโลกทั้งสองฝั่งของทางรถไฟรวม 11 สถานี ได้รับผลกระทบ จำนวน 11 ชุมชน รวม 1,907 หลังคาเรือน ซึ่งขณะนี้ กระทรวง พม. โดย สถาบันพัฒนาองค์กรชุมชน (องค์การมหาชน) หรือ พอช. ได้ดำเนินกระบวนการสำรวจพบผู้เดือดร้อน จำนวน 261 หลังคาเรือน และใช้กระบวนการขับเคลื่อนแบบมีส่วนร่วมกับผู้เดือดร้อน เพื่อแก้ไขปัญาหาที่อยู่อาศัยดังกล่าว ทั้งนี้ มีการเตรียมแผนรองรับไว้ช่วยเหลือแล้ว โดยใช้รูปแบบของโครงการบ้านมั่นคงของ พอช. และโครงการบ้านเคหะสุขประชาของการเคหะแห่งชาติ (กคช.) ซึ่งแบ่งออกเป็น 1) ทำสัญญาเช่าบนที่ดินเดิมกับการรถไฟฯ ระยะยาว 30 ปี และ 2) ย้ายไปยังที่ดินใหม่ ไม่ไกลจากที่ดินเดิมภายในระยะทาง 5 กิโลเมตร ทั้งนี้ ได้กำชับให้ พอช. เร่งสำรวจผู้เดือดร้อนเพิ่มเติม ทำความเข้าใจเกี่ยวกับโครงการและผลกระทบที่เกิดขึ้น และหาแนวทางข้อเสนอการปรับปรุงที่อยู่อาศัยร่วมกับชุมชน
นายจุติกล่าวต่อไปว่า เรื่องการช่วยเหลือกลุ่มเปราะบางอย่างมีประสิทธิภาพ จะใช้ข้อมูลจากสมุดพกครอบครัวที่มีข้อมูลในมิติต่างๆ ของกลุ่มเปราะบาง อาทิ เด็ก ผู้สูงอายุ คนพิการ ผู้ป่วยติดเตียง แม่เลี้ยงเดี่ยว และคนด้อยโอกาส ทำให้ทราบปัญหาและความต้องการ เพื่อให้ความช่วยเหลือต่างๆ อย่างเร่งด่วน โดยคาดว่าจะสามารถเก็บข้อมูลทั้งจังหวัดพิษณุโลกภายในเดือนพฤศจิกายน 2564 สำหรับกลุ่มแม่เลี้ยงเดี่ยวจะให้การส่งเสริมอาชีพทักษะพิเศษที่หุ่นยนต์ทำไม่ได้ อาทิ Hair Specialist ที่เป็นมากกว่าช่างทำผม แต่มีความสามารถทำผลิตภัณฑ์เกี่ยวกับผมจากพืชสมุนไพรเพื่อมูลค่าเพิ่ม โดยจะส่งเสริมให้กลุ่มเปราะบางในนิคมสร้างตนเองปลูกพืชสมุนไพรเป็นวัตถุดิบ จากนั้น จะส่งให้ พอช. นำไปทำเป็นผลิตภัณฑ์เสริมความงาม แล้วจะส่งขายไปยังตลาดของ กคช. ที่มีผู้อยู่อาศัยจำนวนหลายแสนครอบครัวในโครงการต่างๆ ทั่วประเทศ นอกจากนี้ จะสนับสนุนอาชีพ เชฟ (Chef) ทำอาหาร โดยจะเปิดสอนหลักสูตร Master Chef จำนวน 2 รุ่น ภายในปี 2564 และอีก 5 รุ่น ในปี 2565 รวมทั้งเปิดสอนหลักสูตรบาร์เทนดี้
นายจุติกล่าวเพิ่มเติมว่า เรื่องการช่วยเหลือเด็ก โดยเฉพาะเด็กชาติพันธุ์จะสนับสนุนให้มีโอกาสได้เข้าเรียนในกลุ่มโรงเรียนวิทยาศาสตร์จุฬาภรณราชวิทยาลัย โดยมีเป้าหมายพัฒนาให้เป็นนักวิทยาศาสตร์ นักการเกษตรสมัยใหม่ และช่างสมัยใหม่ สำหรับเด็กออทิสติก จะให้ อปท. ทุกแห่ง ลงพื้นที่สำรวจข้อมูลครอบครัวเด็กออทิสติก เพื่อทำแผนที่ทางสังคมสำหรับให้ความช่วยเหลือต่างๆ ต่อไป อีกทั้งสำรวจจำนวนครูที่มีความพร้อม เป็นครูจิตวิทยาที่สามารถดูแลเด็กออทิสติกได้ ในโรงเรียนร่วมทั้ง 461 แห่ง นอกจากนี้ จะส่งเสริมให้ทุกตำบลมีห้องสมุดอิเล็กทรอนิกส์ โดยดึงสภาเด็กและเยาวชนเข้ามาช่วยด้วย
วันจันทร์ที่ 9 พฤษภาคม 2565
รมต.อนุชา เผยมติมหาเถรสมาคม เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย  กำหนดให้เจ้าคณะผู้ปกครองทุกระดับทราบ และปฏิบัติอย่างเคร่งครัด แก้ไขปัญหาพระสงฆ์
รมต.อนุชา เผยมติมหาเถรสมาคม เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย  กำหนดให้เจ้าคณะผู้ปกครองทุกระดับทราบ และปฏิบัติอย่างเคร่งครัด แก้ไขปัญหาพระสงฆ์ประพฤติตนไม่เหมาะสม
วันนี้ (9 พฤษภาคม 2565) เวลา 13.00 น. ณ ศูนย์แถลงข่าวรัฐบาล ตึกนารีสโมสร ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี แถลงข่าว กรณีที่ได้มีการเผยแพร่ข่าวพระสงฆ์ที่มีพฤติกรรมไม่เหมาะสม ไม่เอื้อต่อพระธรรมวินัย ข้อบังคับ ระเบียบ คำสั่ง ประกาศ และมติมหาเถรสมาคม มีจริยวัตรไม่เหมาะสมกับสมณสารูป ตามที่ปรากฏเป็นข่าวตามสื่อออนไลน์ เผยแพร่ในช่องทางต่าง ๆ ส่งผลต่อความศรัทธาของประชาชน นั้น
รัฐมนตรีประจำสำนักนายกรัฐมนตรีกล่าวว่า สำนักงานพระพุทธศาสนาแห่งชาติ และมหาเถรสมาคมไม่ได้นิ่งนอนใจต่อเรื่องดังกล่าว ได้การประชุมหารือเพื่อแก้ไขปัญหาร่วมกัน และมีมติมหาเถรสมาคม ที่ 391/2565 เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย กำหนดให้เจ้าคณะผู้ปกครองทุกระดับทราบและปฏิบัติอย่างเคร่งครัด ดังนี้
1.กำชับให้พระอุปัชฌาย์ปฏิบัติตามกฎมหาเถรสมาคม และต้องเข้มงวดในการคัดกรองบุคคลที่จะเข้ามาบรรพชาอุปสมบทอย่างเคร่งครัด
2.กำชับให้เจ้าอาวาส ซึ่งเป็นผู้บังคับบัญชาใกล้ชิด ควบคุมบังคับบัญชาพระภิกษุสามเณรในปกครองประพฤติตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง ประกาศ และมติของมหาเถรสมาคมอย่างเคร่งครัด
3..กำชับให้เจ้าคณะผู้ปกครองในแต่ละระดับ ตรวจตราพระภิกษุผู้อยู่ในปกครองในแต่ละระดับ ประพฤติให้เป็นไปด้วยความเรียบร้อย หากพบเห็นหรือทราบข่าวเกี่ยวกับพฤติการณ์พระภิกษุในปกครอง ที่ไม่เหมาะสม ให้ดำเนินการแก้ปัญหาให้ยุติโดยเร็ว
รัฐมนตรีประจำสำนักนายกรัฐมนตรีกล่าวต่อไปว่า นอกจากนี้ จะมีการแต่งตั้งคณะกรรมการกำหนดหลักเกณฑ์ กำหนดโทษพระภิกษุที่ประพฤติไม่เหมาะสม รวมถึงเจ้าคณะผู้ปกครองที่ปล่อยปละละเลยไม่เข้มงวดกวดขันและตรวจตราพระภิกษุในปกครอง ปล่อยปละละเลยให้ภิกษุประพฤติไม่เหมาะสม ไม่เอื้อต่อพระธรรมวินัย ข้อบังคับ ระเบียบ คำสั่ง ประกาศ และมติมหาเถรสมาคม มีจริยวัตรไม่เหมาะสมกับสมณสารูป โดยมติมหาเถรสมาคมได้แต่งตั้งสมเด็จพระพุฒาจารย์ (สนิท ชวนปญฺโญ) เจ้าอาวาสวัดไตรมิตรวิทยาราม เป็นผู้ยกร่างแนวทางการลงโทษพระภิกษุที่ปฏิบัติไม่เหมาะสม รวมถึงเจ้าคณะผู้ปกครองที่ปล่อยให้ในสังกัดประพฤติปฏิบัติก็ให้เกิดความเสื่อมเสียต่อพระพุทธศาสนาและคณะสงฆ์
“จากการหารือกับพระกากัน อโสโก (มาลิค) นักแสดงชาวอินเดีย ผู้รับบทเจ้าชายสิทธัตถะ ในเรื่อง Sri Siddhartha Gautama ที่เดินทางมาบรรพชาอุปสมบทในไทย ท่านกล่าวชื่นชมประเทศไทย พร้อมให้ความร่วมมือนำคำสั่งสอนและความรู้เกี่ยวกับพระพุทธศาสนาในประเทศไทย ไปเผยแพร่ต่อที่ประเทศอินเดีย ถือว่าเป็นเรื่องที่น่ายินดีอย่างมาก ขอให้คนไทยทุกคนร่วมกันปกป้องพระพุทธศาสนาซึ่งเป็นอีกหนึ่งเสาหลักที่สำคัญของประเทศไทยให้เจริญรุ่งเรืองยิ่ง ๆ ขึ้นไป” รัฐมนตรีประจำสำนักนายกรัฐมนตรีกล่าว
---------------------------------------
วันอาทิตย์ที่ 11 กรกฎาคม 2564
นายกฯ ประกาศไม่รับเงินเดือน 3 เดือน ช่วยโควิด-19
....
นายกฯ ประกาศไม่รับเงินเดือน 3 เดือน ช่วยโควิด-19
.
อ่านเพิ่มเติม คลิกhttps://www.thaigov.go.th/news/contents/details/43618
#ไทยคู่ฟ้า#รวมไทยสร้างชาติ#ร่วมต้านโควิด19
วันศุกร์ที่ 6 พฤษภาคม 2565
3 สาเหตุ ติดเชื้อโควิดซ้ำ
#โควิด19
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 30 กรกฎาคม 2564
ตั้งเป้าฉีดวัคซีน 13 จว. สีแดงเข้ม 70% เริ่ม ส.ค. 64
....
กระทรวงสาธารณสุขกำหนดแนวทางการฉีดวัคซีนตั้งแต่เดือน ส.ค. 64 เป็นต้นไป โดยจะเร่งฉีดให้กับประชาชนในต่างจังหวัดให้มากขึ้น โดยเฉพาะพื้นที่ 13 จังหวัดสีแดงเข้ม ให้ได้อย่างน้อย 70% ของประชากร ส่วนจังหวัดอื่นๆ ตั้งเป้าฉีดให้ได้ 50% ของประชากร เพื่อให้ภาพรวมทั้งประเทศครอบคลุม 70% ของประชากรทั้งหมด ตามนโยบาย “ฉีดวัคซีนเป็นวาระแห่งชาติ”
.
กลุ่มเป้าหมายหลัก คือ ผู้สูงอายุ ผู้ป่วย 7 กลุ่มโรคเรื้อรัง หญิงตั้งครรภ์ ทั้งชาวไทยและต่างชาติที่อยู่ในประเทศไทย และกลุ่ม อสม. โดยจะสำรวจและติดตามแผนการฉีดวัคซีนของแต่ละจังหวัด เพื่อจัดสรรวัคซีนอย่างเหมาะสมต่อไป
.
สำหรับวัคซีนไฟเซอร์ที่กำลังเข้ามานั้น สธ. จะเร่งจะกระจายไปให้กลุ่มบุคลากรทางการแพทย์ทุกจังหวัด รวมถึงประชาชนในพื้นที่สีแดงเข้มที่พบการแพร่ระบาดของเชื้อโควิด-19 เป็นจำนวนมาก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 13 มีนาคม 2565
13 มีนาคมวันช้างไทย รัฐบาลย้ำนโยบายให้ความสำคัญทั้งการอนุรักษ์ช้างป่า ลดปัญหาความขัดแย้งระหว่างช้างกับชุมชน ยกมาตรฐานดูแลช้างเลี้ยงให้การใช้งานภาคท่องเที่ยวเป็นที่ยอมรับในระดับสากล
13 มีนาคมวันช้างไทย รัฐบาลย้ำนโยบายให้ความสำคัญทั้งการอนุรักษ์ช้างป่า ลดปัญหาความขัดแย้งระหว่างช้างกับชุมชน ยกมาตรฐานดูแลช้างเลี้ยง ให้การใช้งานในภาคท่องเที่ยวเป็นที่ยอมรับในระดับสากล
วันที่ 13 มี.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องในโอกาสวันที่ 13 มี.ค. ของทุกปีเป็นวันช้างไทย รัฐบาลมีนโยบายโดยต่อเนื่องในการให้ความสำคัญกับการดูแลช้างสัตว์คู่บ้านคู่เมืองของไทยมาแต่โบราณ ทั้งในส่วนการอนุรักษ์ช้างป่าและการยกระดับมาตรฐานดูแลช้างเลี้ยงให้เป็นที่ยอมรับของสากล
สำหรับส่วนของช้างป่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายเกี่ยวกับการอนุรักษ์ช้างมาโดยต่อเนื่อง กระทรวงทรัพยากรธรรมชาติและสิ่งแวดล้อมได้ร่วมกับหน่วยงานทั้งรัฐและเอกชนมีโครงการอนุรักษ์ช้างทำให้แนวโน้มประชากรช้างมีจำนวนเพิ่มขึ้นต่อเนื่อง โดยข้อมูลปัจจุบันมีช้างป่าอาศัยอยู่ตามธรรมชาติประมาณ 3,168-3,440 ตัว ในเขตรักษาพันธุ์สัตว์ป่าและอุทยานแห่งชาติ 69 แห่ง มีผืนป่าที่เป็นแหล่งอาศัยของช้างป่าราว 52,000 ตร.กม.
อย่างไรก็ตาม ยังคงมีปัญหาช้างขาดแหล่งอาหารและน้ำ เนื่องจากป่าซึ่งเป็นแหล่งอาศัยของช้างถูกบุกรุกเพื่อเป็นที่ทำกิน ตลอดจนก่อสร้างโครงสร้างพื้นฐานต่าง ๆ ทำให้มีปัญหาช้างออกมาทำลายพืชผลเกษตรในชุมชน ซึ่งในกรณีนี้นายกรัฐมนตรีได้กำชับกระทรวงทรัพยากรธรรมชาติและสิ่งแวดล้อมในการวางแนวทางทั้งการป้องกันการบุกรุกพื้นที่ป่า ตลอดจนการฟื้นฟูป่าเสื่อมโทรมให้สามารถเป็นแหล่งอาหารของช้าง ลดความขัดแย้งระหว่างช้างกับชุมชน
น.ส.ไตรศุลี กล่าวว่า ทางด้านช้างเลี้ยงหรือช้างบ้าน นายกรัฐมนตรีได้ให้นโยบายกับหลายหน่วยงาน อาทิ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงเกษตรและสหกรณ์และหน่วยงานอื่นที่เกี่ยวข้อง ในการวางแนวทางปฏิบัติที่ถูกต้องเหมาะสมในการดูแลรักษาด้านต่าง ๆ เกี่ยวกับช้าง รวมถึงผู้ที่เกี่ยวข้องกับช้าง เช่น ควาญช้าง เจ้าของปางช้าง
โดยล่าสุด คณะรัฐมนตรี (ครม.) เมื่อวันที่ 8 มี.ค. 2565 ก็ได้อนุมัติหลักการร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับปางช้างเป็นมาตรฐานบังคับ พ.ศ. .... ซึ่งเป็นการกำหนดให้หลักเกณฑ์ต่าง ๆ เกี่ยวกับการดูแลช้างเป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตราย มีคู่มือการจัดการปางช้าง มีสัตวแพทย์ผู้ควบคุมปางช้างกำกับดูแลด้านสุขภาพช้าง มีการตรวจสุขภาพของช้างประจำปี เป็นต้น
“การเลี้ยงและการดูแลรักษาช้างทั้งช้างบ้านและช้างป่าของไทยได้ถ่ายทอดสืบต่อกันมาในลักษณะเฉพาะตัว แต่ปัจจุบันประเทศไทยมีช้างจำนวนมากถูกใช้ในภาคการท่องเที่ยว ที่ต้องมีการดูแลให้ได้มาตรฐานการดูแลสัตว์ที่เป็นสากล นายกรัฐมนตรีจึงได้มอบหมายหน่วยงานเกี่ยวข้องร่วมกันวางแนวทางปฏิบัติที่ดี ป้องกันปัญหาการทารุณกรรมช้าง ให้เกิดภาพลักษณ์ที่ดีเกี่ยวกับการเลี้ยงช้างให้เป็นที่ยอมรับของผู้ที่เกี่ยวข้องทั้งในและต่างประเทศ” น.ส.ไตรศุลี กล่าว
วันพฤหัสบดีที่ 16 กันยายน 2564
PM hands over water management policy and observes water situation in Chainat’s Chao Phraya Dam
PM hands over water management policy and observes water situation in Chainat’s Chao Phraya Dam
September 15, 2021, at 14.30hrs, at the 12th Irrigation Office, Sapphaya district, Chainat province, Prime Minister and Defense Minister Gen. Prayut Chan-o-cha, together with Minister of Interior Gen. Anupong Paojinda, and Minister Attached to the Prime Minister’s Office Anucha Nakhasai, had a meeting with concerned agencies to discuss water situation in Chao Phraya Dam, and water management in the Chao Phraya River basin.
The Prime Minister was reported on the total water discharge capacity of Chao Phraya Dam, which is at 625 cubic meters per second (western part of the Dam: 465 cubic meters per second, and eastern part: 160 cubic meters per second). Despite the forecast of an increasing rainfall in September, the Dam will still be able to operate at its full capacity in discharging excessive water. In Chainat province, there are altogether 54 plans/projects implemented under the water management integrative plan, worth 1,334.84 million Baht. Approximate 92,694 rai of irrigated land and 2,948 households will be benefited from the plans/projects, and 8,000 rai of land will be prevented from flooding under these plans/projects.
According to the Government Spokesperson Thanakorn Wangboonkongchana, the Prime Minister conveyed the cabinet’s concern over the people’s wellbeing, and stated that the Government stood ready to take into consideration all the complaints and problems, and solve them in an integrative manner. Lessons learned in the past will be taken as guideline for inclusive water management to tackle both flood and drought. The Prime Minister has also intended to take the field trips to all areas possible to listen directly to the people.
At the meeting, the Prime Minister instructed local agencies and MPs to learn from the past experiences, and prepare an incident action plan, while raising awareness of the people. Stream obstructions must be cleared to ensure efficient water drainage without widely affecting the economic areas. Water storage planning is also important for non-irrigation farming in the dry season.
The Prime Minister also emphasized the Government’s intent to address people’s plights and problems, and to support plans/projects which are truly benefit the people. After the meeting, the Prime Minister and delegation observed the water situation in Chao Phraya Dam for the planning of flood prevention in the Lower Chao Phraya River basin.
วันเสาร์ที่ 15 มกราคม 2565
สธ. เผย 14 วัน โควิดไทยเริ่มทรงตัว หากสถานการณ์ดีขึ้น พร้อมเสนอ ศบค. ผ่อนคลายมาตรการ
.....
นพ.เกียรติภูมิ วงศ์รจิต ปลัดกระทรวงสาธารณสุข สรุปแนวโน้มสถานการณ์โควิด-19 ตามที่คาดว่าจะมีการระบาดหลังจากช่วงปีใหม่ เนื่องจากมีการเดินทางและมีเชื้อสายพันธุ์โอไมครอน ขณะนี้ครบ 14 วันแล้ว พบว่าช่วงสัปดาห์แรกเพิ่มขึ้นอย่างรวดเร็ว แต่ขณะนี้มีแนวโน้มทรงตัวและค่อย ๆ ลดลง ขณะที่ผู้ป่วยหนักมีแนวโน้มลดลงเช่นกัน ส่วนผู้ใส่ท่อช่วยหายใจที่ป่วยหนักมากลดลงต่ำที่สุดเท่าที่เคยมี
.
ส่วนการเตือนภัยโรคโควิดขณะนี้อยู่ในระดับ 4 ประชาชนต้องปฏิบัติตามมาตรการป้องกันตัวเองแบบครอบจักรวาล งดเข้าสถานที่เสี่ยง และชะลอการเดินทาง ซึ่งที่ผ่านมา แผนการชะลอการระบาดถือว่าควบคุมได้ดี จึงต้องขอบคุณทุกภาคส่วนที่ร่วมมือกัน พร้อมขอความร่วมมือประชาชนมารับวัคซีน และตรวจ ATK เป็นหลัก
.
หากสถานการณ์ทุกอย่างดีขึ้น จะพิจารณาจะลดระดับการเตือนภัยในระยะถัดไป รวมถึงเสนอ ศบค.ให้ผ่อนคลายมาตรการต่าง ๆ ให้มากที่สุดและเร็วที่สุด เพื่อให้ประชาชนกลับมาใช้ชีวิตได้อย่างปกติ
#ไทยคู่ฟ้า#ร่วมต้านโควิด19
-------------------
วันศุกร์ที่ 27 พฤษภาคม 2565
โฆษกรัฐบาลโต้ฝ่ายค้าน รัฐบาลไร้กังวลศึกซักฟอก มั่นใจชี้แจงได้ ย้ำสัมพันธ์พรรคร่วมเหนียวแน่น ลุยแก้ปัญหาเพื่อซื้อใจประชาชน เหน็บไม่คิดแบ่งก้อนเค้กเหมือนรัฐบาลในอดีต
โฆษกรัฐบาลโต้ฝ่ายค้าน รัฐบาลไร้กังวลศึกซักฟอก มั่นใจชี้แจงได้ ย้ำสัมพันธ์พรรคร่วมเหนียวแน่น ลุยแก้ปัญหาเพื่อซื้อใจประชาชน เหน็บไม่คิดแบ่งก้อนเค้กเหมือนรัฐบาลในอดีตจนภาพลักษณ์ย่อยยับ
วันที่ 27 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประงานพรรคร่วมฝ่ายค้าน (วิปฝ่ายค้าน) ระบุว่า การยื่นญัตติอภิปรายไม่ไว้วางใจน่าจะยื่นญัตติได้หลังร่าง พ.ร.บ.งบ 66 ผ่านวาระ 1 ซึ่งไม่เกินกลางเดือน มิ.ย.นี้ว่า รัฐบาลไม่ได้กังวลอะไร เพราะมั่นใจว่าไม่ได้ทำอะไรผิด โดยเฉพาะ พล.อ.ประยุทธ์ จันทร์โอชา นายกฯ และรมว.กลาโหมนั้น จะใช้โอกาสนี้ชี้แจงให้ประชาชนเข้าใจถึงสิ่งที่ฝ่ายค้านพยายามบิดเบือนข้อมูลต่าง ๆ มาโดยตลอดด้วย ทั้งนี้ ขอให้ฝ่ายค้านเตรียมข้อมูลที่อ้างว่ามีเยอะให้ดี ไม่ใช่พอถึงเวลาเอาจริงก็อ้างนั่นอ้างนี่จนเหลือแต่น้ำท่วมทุ่ง ซึ่งมีแต่จะทำให้ประชาชนต้องเสียเวลาไปเปล่า ๆ ที่ต้องมานั่งฟังวาทกรรมเสียดสี แต่ไร้ข้อเท็จจริงและไร้น้ำหนัก
ส่วนกรณีที่อ้างว่ารัฐบาลและ ส.ว.ดึงกฎหมายลูกออกไป เพื่อทำลายจังหวะฝ่ายค้าน หรือแท็กติกดีเลย์นั้น ไม่อยากให้ฝ่ายค้านทำตัวเป็นกระต่ายตื่นตูม กฎหมายลูกเป็นเรื่องของสภาฯ ที่จะดำเนินการกันไปตามขั้นตอน รัฐบาลไม่สามารถไปชี้นำหรือสั่งการอะไรได้ ฝ่ายค้านควรให้เกียรติ ส.ว.ด้วย เพราะต่างเป็นผู้ทรงคุณวุฒิทั้งสิ้น ไม่อยากให้ติดนิสัยในสมัยสภาฯ ผัวเมียเมื่อครั้งที่ฝ่ายค้านเป็นรัฐบาล แล้วคิดว่าคนอื่นจะต้องเป็นเหมือนตัวเอง
“การที่ฝ่ายค้านให้ฉายางบปี 66 ว่า ขอทานเลี้ยงวันเกิด หวังซื้อใจพรรคร่วมรัฐบาลเพื่อรักษาสถานะรัฐบาลนั้น ขณะนี้ความสัมพันธ์รัฐบาลเหนียวแน่น ถ้าจะมีการซื้อใจกันก็น่าจะเป็นการมุ่งมั่นแก้ปัญหาความเดือดร้อนโดยไม่สนใจเกมการเมืองเพื่อซื้อใจประชาชนมากกว่า ทั้งนี้ การจัดสรรงบประมาณนั้นรัฐบาลยึดความเดือดร้อนของประชาชนเป็นหลัก เพื่อไม่ให้เกิดภาพเหมือนรัฐบาลในอดีต ที่แย่งกันแบ่งก้อนเค้กจนภาพลักษณ์รัฐบาลต้องเสียหายย่อยยับ” นายธนกร กล่าว
วันพฤหัสบดีที่ 23 มิถุนายน 2565
ปลัดกระทรวงมหาดไทยชี้แจงการปลดนายกอบจ.ปราจีนบุรี ต้องทำตามขั้นตอนของกฎหมาย หลัง ป.ป.ช.ชี้มูลความผิดครอบครองที่ดินในเขตป่าสงวนโดยมิชอบโดยมิชอบ
ปลัดกระทรวงมหาดไทยชี้แจงการปลดนายกอบจ.ปราจีนบุรี ต้องทำตามขั้นตอนของกฎหมาย หลัง ป.ป.ช.ชี้มูลความผิดครอบครองที่ดินในเขตป่าสงวนโดยมิชอบโดยมิชอบ ทางผู้ว่าฯปราจีนบุรีได้ขอรายงานและสำนวนการไต่สวนชี้มูลความผิดไปยังป.ป.ช.แล้ว
ปลัดกระทรวงมหาดไทยชี้แจงการปลดนายกอบจ.ปราจีนบุรี ต้องทำตามขั้นตอนของกฎหมาย หลัง ป.ป.ช.ชี้มูลความผิดครอบครองที่ดินในเขตป่าสงวนโดยมิชอบโดยมิชอบ ทางผู้ว่าฯปราจีนบุรีได้ขอรายงานและสำนวนการไต่สวนชี้มูลความผิดไปยังป.ป.ช.แล้ว ขณะเดียวกันก็ได้ตั้งคณะกรรมการฯสอบข้อเท็จจริงของจังหวัดอีกทางหนึ่ง ย้ำมหาดไทยไม่ได้นิ่งนอนใจ
เมื่อวันที่ 23 มิถุนายน 2565 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กรณีที่คณะกรรมการป้องกันและปรามปรามทุจริตแห่งชาติ (ป.ป.ช.)ได้มีมติชี้มูลความผิดนายสุนทร วิลาวัลย์ นายกองค์การบริหารส่วนจังหวัดปราจีนบุรี ที่ได้ครอบครองที่ดินในเขตอุทยานแห่งชาติเขาใหญ่และเขตป่าไม้ถาวรโดยมิชอบ ในพื้นที่ตำบลเนินหอม อำเภอเมืองปราจีนบุรี จังหวัดปราจีนบุรี ในเรื่องนี้กระทรวงมหาดไทยได้รับรายงานข้อเท็จจริงจากจังหวัดปราจีนบุรีว่า ผู้ว่าราชการจังหวัดปราจีนบุรีได้มีหนังสือขอรายงานและสำนวนการไต่สวนเรื่องดังกล่าวไปยังสำนักงาน ป.ป.ช.แล้ว แต่ยังไม่ได้รับสำนวนจากสำนักงาน ป.ป.ช.กลับมา
นายสุทธิพงษ์ กล่าวว่า นอกจากนั้นผู้ว่าราชการจังหวัดปราจีนบุรีได้แต่งตั้งคณะกรรมการสอบข้อเท็จจริงขึ้นมาพิจารณาแล้ว โดยหากผลการสอบข้อเท็จจริงปรากฏหลักฐานตามสมควรว่า มีการจงใจทอดทิ้งหรือละเลยไม่ปฏิบัติการตามอำนาจหน้าที่ อันอาจจะเป็นเหตุให้เสียหายแก่ราชการอย่างร้ายแรง หรือปฏิบัติการไม่ชอบด้วยอำนาจหน้าที่ หรือประพฤติตนฝ่าฝืนต่อความสงบเรียบร้อย ผู้ว่าราชการจังหวัดปราจีนบุรีก็จะแต่งตั้งคณะกรรมการเพื่อดำเนินการสอบสวนตาม พระราชบัญญัติองค์การบริหารส่วนจังหวัด พ.ศ. 2540 มาตรา 77 ซึ่งต้องดำเนินการให้แล้วเสร็จภายใน 60 วัน และอาจขยายเวลาได้อีกไม่เกิน 30 วัน รวมแล้วไม่เกิน 90 วัน เสนอผ่านกรมส่งเสริมการปกครองท้องถิ่น มายังกระทรวงมหาดไทย เพื่อรายงานให้รัฐมนตรีว่าการกระทรวงมหาดไทยพิจารณาสั่งพ้นจากตำแหน่งภายใน 30 วัน
“การพิจารณามีขั้นตอนและกระบวนการเพื่อให้เกิดความรอบคอบรัดกุม ขณะนี้ ผู้ว่าราชการจังหวัดปราจีนบุรีได้แต่งตั้งคณะกรรมการสอบข้อเท็จจริงในเรื่องดังกล่าวแล้ว โดยมีรองผู้ว่าราชการจังหวัดปราจีนบุรีเป็นประธานกรรมการ เพื่อรวบรวมพยานหลักฐานที่เกี่ยวข้องทั้งหมดมาพิจารณา หากผลการสอบข้อเท็จจริงปรากฏหลักฐานเบื้องต้นว่า มีการกระทำผิดตามพระราชบัญญัติองค์การบริหารส่วนจังหวัด พ.ศ. 2540 มาตรา 77 ผู้ว่าราชการจังหวัดปราจีนบุรี ก็จะแต่งตั้งคณะกรรมการเพื่อดำเนินการสอบสวน ซึ่งจะต้องดำเนินการให้แล้วเสร็จภายใน 60 วัน แต่อาจขยายเวลาได้อีกไม่เกิน 30 วัน แล้วรายงานรัฐมนตรีว่าการกระทรวงมหาดไทยพิจารณาสั่งพ้นจากตำแหน่งต่อไป ในส่วนของความผิดทางอาญายังไม่ถือเป็นที่สุด ก็ต้องมีการดำเนินการกระบวนการทางกฎหมายอาญาต่อไปอีก" นายสุทธิพงษ์ฯ กล่าว
ปลัดกระทรวงมหาดไทย กล่าวว่า กรณีมีการเรียกร้องให้ปลดนายสุนทรออกจากตำแหน่งนายกองค์การบริหารส่วนจังหวัดปราจีนบุรี ขณะนี้ยังถือว่าเร็วเกินไป เนื่องจากมีขั้นตอนของกฎหมายที่ต้องดำเนินการให้ครบเสียก่อน อย่างไรก็ตามกระทรวงมหาดไทยไม่ได้นิ่งนอนใจในเรื่องนี้หลังจากป.ป.ช.ชี้มูลความผิดก็ได้กำชับให้ทางจังหวัดเร่งดำเนินการสอบสวนให้แล้วเสร็จ เพื่อส่งเรื่องมายังกระทรวงมหาดไทยต่อไป
วันเสาร์ที่ 8 มกราคม 2565
นายอธิรัฐ  รัตนเศรษฐ รัฐมนตรีช่วยว่าการกระทรวงคมนาคม ตรวจความพร้อมท่าเรือ สมุย - พะงัน
ดูแลนักท่องเที่ยวงานกินปูดูพระจันทร์ ณ ธนาคารปูม้าชุมชน เกาะพะงัน
วันเสาร์ที่ 8 มกราคม 2565 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ อ.เกาะพะงัน จ.สุราษฎ์ธานี เพื่อตรวจท่าเรือท่องเที่ยว ณ บริเวณท่าเทียบเรือเกาะสมุยและเกาะพะงัน โดยมีนายเรวัต โพธิ์เรียง ผู้อำนวยการสำนักงานเจ้าท่าภูมิภาคที่ 4 พร้อมด้วยนายศตพล โชติพันธุ ผู้อำนวยการสำนักงานเจ้าท่าภูมิภาคสาขาเกาะพะงัน นายอรุณ บุปผะโก ผู้อำนวยการสำนักงานเจ้าท่าภูมิภาคสาขาเกาะสมุย และท่านหัวหน้าส่วนราชการในพื้นที่ร่วมให้การต้อนรับ เนื่องจากทั้ง 2 ท่าเรือมีความสำคัญและเป็นจุดเชื่อมต่อศูนย์กลางการท่องเที่ยวทางน้ำรองรับผู้เดินทางกว่าล้านคนต่อปี โดยท่านรัฐมนตรีช่วยฯ ได้สั่งการให้สำนักงานเจ้าท่าภูมิภาคฯ ตรวจความพร้อมของเรือโดยสารทุกประเภทพร้อมส่งเรือตรวจการณ์เพื่อดูแลความปลอดภัยนักท่องเที่ยวควบคู่กับการปฏิบัติตามมาตรการป้องกันการแพร่ระบาดโควิด-19 อย่างเคร่งครัด
จากนั้นเดินทางเป็นประธานเปิดงานกินปูดูพระจันทร์เกาะพะงัน ครั้งที่ 1 กำหนดจัดระหว่างวันที่ 7 - 9 มกราคม 2565 โดยชูเอกลักษณ์ท้องถิ่นภายใต้มาตรการสาธารณสุข เป็นการกระตุ้นการเดินทางท่องเที่ยวภายในประเทศและกระจายรายได้สู่ฐานราก ทั้งนี้ ภายในงาน มีกิจกรรมการปล่อยลูกปูลงอ่าวบ้านใต้ซึ่งเป็นแหล่งเพาะพันธุ์สัตว์น้ำที่อุดมสมบูรณ์ มีบู๊ทอาหารของดีพะงัน ผลิตภัณฑ์ท้องถิ่นและกิจกรรมอื่นๆ อีกมากมาย
วันพฤหัสบดีที่ 26 พฤษภาคม 2565
ปลัดสธ. เปิดการอบรมหลักสูตรฝึกอบรมพัฒนาความเป็นสุดยอดผู้นำด้านสาธารณสุข รุ่นที่ 1
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรฝึกอบรมพัฒนาความเป็นสุดยอดผู้นำด้านสาธารณสุข รุ่นที่ 1 จัดโดยวิทยาลัยนักบริหารสาธารณสุข พร้อมบรรยายพิเศษ หัวข้อ “Leadership and decision making” พัฒนาบุคลากรรุ่นใหม่ให้
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรฝึกอบรมพัฒนาความเป็นสุดยอดผู้นำด้านสาธารณสุข รุ่นที่ 1 จัดโดยวิทยาลัยนักบริหารสาธารณสุข พร้อมบรรยายพิเศษ หัวข้อ “Leadership and decision making” พัฒนาบุคลากรรุ่นใหม่ให้เป็นผู้นำขับเคลื่อนนโยบายและพัฒนากระทรวงสาธารณสุขให้ก้าวหน้าและสร้างประโยชน์สูงสุดกับประชาชน ที่โรงแรมจันทรารีสอร์ท อำเภอเมืองนครนายก จังหวัดนครนายก ******************** พฤษภาคม 2565
วันจันทร์ที่ 30 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 8
โดยคัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (30 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื่อไวรัส COVID - 19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 8 โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนบริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
1. ร้านสถานีไก่ทอด อยู่บริเวณทางออกที่ 1 สถานีเพชรบุรี รถไฟฟ้ามหานคร สายเฉลิมรัชมงคล (MRT สายสีน้ำเงิน) ติดกับลานจอดรถ
พิกัดร้าน https://goo.gl/maps/cXCusiRx459xWwo88
2. ร้านหมูทอดเบรกแตก อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ำเงิน
พิกัดร้าน https://maps.app.goo.gl/QzLUemrCmKo71Nc56
3. ร้านโจ๊กมัลลิกา อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ำเงิน) หน้าซอยลาดพร้าว 1 อยู่ข้างร้านขายทอง
พิกัดร้าน https://goo.gl/maps/5oSjjkk5kkaa7b5G6
4. ร้านหมีมีหนวดก๋วยเตี๋ยวเรือหม้อไฟ อยู่บริเวณสถานีศูนย์วัฒนธรรมแห่งประเทศไทย รถไฟฟ้ามหานคร สายเฉลิมรัชมงคล (MRT สายสีน้ำเงิน) ภายในซอยรัชดาภิเษก 7 หน้า Fitness 7
พิกัดร้าน https://goo.gl/maps/DZUCePnmDdskccnV8
5. ร้านครัวจำแลงแปลงกาย อยู่บริเวณสถานีรามคำแหง 12 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) เข้าไปในซอยรามคำแหง 4 ประมาณ 300 เมตร
พิกัดร้าน https://g.page/kruajamlang?share
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จำนวน 8,000 กล่อง รวมจำนวนทั้งสิ้น 16,000 กล่อง โดยมีระยะเวลาดำเนินกิจกรรมตั้งแต่วันที่ 23 - 30 สิงหาคม 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 2 พฤศจิกายน 2564
การบริหารจัดการโรคใบด่าง คณะอนุกรรมการฯ เห็นชอบขยายเวลารับรองแปลงพันธุ์มันสำปะหลังสะอาด
การบริหารจัดการโรคใบด่าง คณะอนุกรรมการฯ เห็นชอบขยายเวลารับรองแปลงพันธุ์มันสำปะหลังสะอาด เพิ่มประสิทธิภาพการควบคุมโรคใบด่างฯ
วันอังคารที่ 2 พฤศจิกายน พ.ศ. 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการโรคใบด่างมันสำปะหลัง ครั้งที่ 5/2564 ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์ โดยที่ประชุมได้รับทราบผลการดำเนินงานโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้น ซึ่งคณะรัฐมนตรีมีมติเมื่อวันที่ 14 กันยายน 2564 เห็นชอบการขยายระยะเวลาการดำเนินโครงการจากเดิมสิ้นสุดการดำเนินโครงการวันที่ 30 กันยายน 2564 เป็นสิ้นสุดวันที่ 31 มีนาคม 2565 โดยขณะนี้ เกษตรกร 5,249 ราย ทำลายต้นมันสำปะหลังที่เป็นโรคใบด่าง จำนวน 65,440.64 ไร่ และธนาคารเพื่อการเกษตรและสหกรณ์การเกษตรกร (ธ.ก.ส) โอนเงินค่าชดเชยการทำลาย เป็นเงิน 141,351,782.40 บาท เข้าบัญชีเงินฝากเกษตรกรเรียบร้อยแล้ว
สำหรับกิจกรรมการสนับสนุนพันธุ์มันสำปะหลังสะอาดให้เกษตรกรที่ได้รับผลกระทบจากโรคใบด่างมันสำปะหลังยังมีปัญหาเนื่องจากสถานการณ์อุทกภัยในหลายพื้นที่ ทำให้พื้นที่ที่สมัครเข้าร่วมแปลงพันธุ์มันสำปะหลังสะอาดได้รับผลกระทบทั้งปริมาณและชนิดพันธุ์ โดยจากการสำรวจพบว่าแปลงพันธุ์มันสำปะหลังสะอาดที่ได้รับผลกระทบจากอุทกภัยและจากสาเหตุอื่น ๆ จำนวน 18,900,610 ลำ ทำให้ไม่เพียงพอหรือสอดคล้องกับความต้องการของเกษตรกรภายใต้โครงการ ที่ประชุมจึงได้มีมติเห็นชอบ ดังนี้
1) รับสมัครแปลงพันธุ์มันสำปะหลังสะอาด จากเดิมสิ้นสุดภายใน 30 กันยายน 2564 เป็นสิ้นสุดภายใน 6 กุมภาพันธ์ 2565
2) ตรวจประเมินแปลงและบันทึกลงระบบ จากเดิมสิ้นสุดภายใน 21 กุมภาพันธ์ 2565 เป็นสิ้นสุดภายใน 6 มีนาคม 2565
3) มอบหมายฝ่ายเลขานุการฯ ดำเนินการปรับรายละเอียดคู่มือให้สอดคล้องกับการดำเนินงาน เพื่อสามารถสนับสนุนพันธุ์มันสำปะหลังสะอาดให้กับเกษตรกรภายใต้โครงการฯ ได้อย่างมีประสิทธิภาพ
พร้อมกันนี้ ที่ประชุมได้มีมติเห็นชอบมาตรการเพื่อการบริหารจัดการโรคใบด่างมันสำปะหลังที่มีความยั่งยืน และมอบหมายให้ฝ่ายเลขานุการจัดทำร่างแผนแม่บทในการขับเคลื่อนบูรณาการร่วมกันของทุกภาคส่วนในการป้องกันกำจัดโรคใบด่างมันสำปะหลังได้อย่างเป็นรูปธรรมต่อไป
วันเสาร์ที่ 28 พฤษภาคม 2565
โฆษกรัฐบาลเผย "นายกฯ" กำชับผู้ว่าฯ  สสจ. และหน่วยงานที่เกี่ยว ตรวจติดตามประเมินผล ผู้ประกอบการ ผับ บาร์ คาราโอเกะ ให้ปฏิบัติตามมาตรการด้านสาธารณสุข
โฆษกรัฐบาลเผย "นายกฯ" กำชับผู้ว่าฯ  สสจ. และหน่วยงานที่เกี่ยว ตรวจติดตามประเมินผล ผู้ประกอบการ ผับ บาร์ คาราโอเกะ ให้ปฏิบัติตามข้อกำหนดและมาตรการด้านสาธารณสุข เตรียมความพร้อมหลัง ศบค. ผ่อนคลายมาตรการให้เปิดกิจการ 1 มิ.ย.นี้
วันนี้(28พ.ค.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกำชับผู้ว่าราชการจังหวัดสำนักงานสาธารณสุขจังหวัด(สสจ.)และเจ้าหน้าที่ที่เกี่ยวข้องทั้งในส่วนกลางและระดับพื้นที่ลงพื้นที่ตรวจสอบและประเมินผลกลุ่มสถานบริการสถานประกอบการที่มีลักษณะคล้ายสถานบริการสถานบันเทิงผับบาร์คาราโอเกะหรือสถานที่อื่นที่มีลักษณะคล้ายกันและผู้ที่รับบริการให้ปฏิบัติตามข้อกำหนดและมาตรการด้านสาธารณสุขอย่างจริงจังเคร่งครัด จากที่ศูนย์บริหารสถานการณ์โควิด19 (ศบค.)ได้มีมติผ่อนคลายมาตรการให้เปิดกิจการผับบาร์คาราโอเกะได้ในพื้นที่โซนสีเขียว-สีฟ้าซึ่งจะเริ่มตั้งแต่วันที่1มิถุนายน2565 โดยมีมาตรการควบคุมเฝ้าระวังการระบาดโควิด-19อาทิ เปิดไม่เกินเวลา24.00น.หลีกเลี่ยงการใช้ภาชนะร่วมกัน ตรวจATKในกลุ่มผู้ให้บริการและประชาชนที่จะรับบริการต้องฉีดวัคซีนครบตามที่กำหนดเป็นต้นเพื่อให้การควบคุมและป้องกันการแพร่ระบาดโควิด-19เป็นไปอย่างมีประสิทธิภาพและกระตุ้นกิจกรรมเศรษฐกิจให้เดินหน้าต่อไปได้และจะส่งผลดีต่อเศรษฐกิจโดยรวมของประเทศอีกด้วย
“การเปิดสถานบันเทิงผับบาร์คาราโอเกะหรือสถานที่อื่นที่มีลักษณะคล้ายกันในวันที่1มิถุนายนนั้นศบค.ได้ผ่อนคลายมาตรการให้เปิดกิจการได้เฉพาะพื้นที่สีเขียว-สีฟ้าคือพื้นที่เฝ้าระวัง14จังหวัดประกอบด้วยชัยนาทพิจิตรอ่างทองน่านมหาสารคามยโสธรนครพนมลำปางอำนาจเจริญบุรีรัมย์ตราดสุราษฎร์ธานีสุรินทร์และอุดรธานี และพื้นที่นำร่องท่องเที่ยว(สีฟ้า) 17จังหวัดประกอบด้วยกรุงเทพฯกระบี่กาญจนบุรีจันทบุรีชลบุรีเชียงใหม่เชียงรายนครราชสีมานนทบุรีนราธิวาสปทุมธานีประจวบคีรีขันธ์พังงาเพชรบุรีภูเก็ตระยองสงขลา เท่านั้นส่วนพื้นที่เฝ้าระวังสูง46จังหวัดยังไม่อนุญาตให้เปิดกิจการ”โฆษกประจำสำนักนายกรัฐมนตรีกล่าว
สำหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(28พฤษภาคม2565)พบมีผู้ติดเชื้อรายใหม่รวม4,488รายเป็น
ผู้ป่วยจากในประเทศ4,488ราย รวมผู้ป่วยสะสม2,215,564ราย(ตั้งแต่1มกราคม2565)ขณะที่หายป่วยกลับบ้าน3,921รายรวมหายป่วยสะสม2,193,823ราย(ตั้งแต่1มกราคม2565)โดยมีผู้ป่วยกำลังรักษา46,734รายและเสียชีวิต38รายทั้งนี้จำนวนผู้ป่วยปอดอักเสบ
รักษาตัวอยู่ในโรงพยาบาล939รายเฉลี่ยจังหวัดละ12รายอัตราครองเตียงร้อยละ13.7
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสมตั้งแต่วันที่28ก.พ. 2564 - 26พ.ค. 2565รวมทั้งสิ้น 137,222,998โดส(ซึ่งรวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5-11ปีตั้งแต่วันที่1ก.พ. - 26พ.ค. 2565จำนวน4,483,011โดส)จำแนกเป็นผู้ที่ได้รับวัคซีนเข็มที่1จำนวน56,689,510โดสวัคซีนเข็มที่2จำนวน52,517,767โดสวัคซีนเข็มที่3จำนวน24,650,984 โดสและวัคซีนเข็มที่4จำนวน3,364,737โดส
——————-
วันอังคารที่ 27 กรกฎาคม 2564
กรมทางหลวงชนบท สร้างถนนเลียบชายฝั่งทะเลภาคใต้ สาย ชพ.4012 จังหวัดชุมพร เสร็จสมบูรณ์ มุ่งส่งเสริมเศรษฐกิจการท่องเที่ยวอย่างยั่งยืน
กรมทางหลวงชนบท (ทช.) กระทรวงคมนาคม ดำเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4012 แยกทางหลวงแผ่นดินหมายเลข 4198 - เทศบาลปากน้ำหลังสวน อำเภอทุ่งตะโก และอำเภอหลังสวน จังหวัดชุมพร ระยะทาง 23.589 กิโลเมตร เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท เปิดเผยว่า ทช. ได้ดำเนินการตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่ 5 จังหวัด ประกอบด้วย จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดำเนินการพัฒนาโครงสร้างพื้นฐานด้านการท่องเที่ยวสู่ระดับสากล พัฒนาโครงข่ายถนนให้มีความต่อเนื่อง ส่งเสริมเศรษฐกิจการท่องเที่ยว ยกระดับคุณภาพชีวิตให้ประชาชน และนักท่องเที่ยวสามารถเดินทางได้อย่างสะดวกรวดเร็วปลอดภัย
ปัจจุบัน ทช.ได้ดำเนินการก่อสร้างถนนทางหลวงชนบทสาย ชพ.4012 แยกทางหลวงแผ่นดินหมายเลข 4198 - เทศบาลปากน้ำหลังสวน อำเภอทุ่งตะโกและอำเภอหลังสวน จังหวัดชุมพร ระยะทาง 23.589 กิโลเมตร แล้วเสร็จสมบูรณ์ โดยมีจุดเริ่มต้นโครงการก่อสร้าง กม. ที่ 0+000 ณ หาดอรุโณทัย ตำบลปากตะโก อำเภอทุ่งตะโก จังหวัดชุมพร และจุดสิ้นสุดโครงการ กม. ที่ 23+589 บริเวณตลาดเทศบาลปากน้ำหลังสวน อำเภอหลังสวน จังหวัดชุมพร โดยก่อสร้างเป็นผิวจราจรแบบแอสฟัลต์คอนกรีต กว้าง 7 เมตร ไหล่ทางกว้าง 1 - 2.5 เมตร พร้อมก่อสร้างสะพานคอนกรีตเสริมเหล็ก 1 แห่ง จุดพักรถขนาดเล็ก 1 แห่ง ทางเท้าและเครื่องหมายจราจรเพื่อความปลอดภัยอีกด้วย
นอกจากนี้ โครงการก่อสร้างถนนเลียบชายฝั่งทะเลด้านตะวันตกของอ่าวไทย ในพื้นที่จังหวัดชุมพร ยังมีโครงการที่อยู่ระหว่างก่อสร้างอีก จำนวน 2 โครงการ ได้แก่
- ถนนทางหลวงชนบทสาย ชพ.4011 แยกทางหลวงแผ่นดินหมายเลข 4003 (กม. ที่ 14+350) - บ้านท้องเกร็ง อำเภอสวี และอำเภอทุ่งตะโก จังหวัดชุมพร ระยะทาง 9.085 กิโลเมตร ปัจจุบันมีความก้าวหน้าไปแล้วกว่าร้อยละ 70 คาดว่าจะก่อสร้างแล้วเสร็จประมาณปลายปี 2564
- ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อำเภอหลังสวน และอำเภอละแม จังหวัดชุมพร ระยะทาง 19.891 กิโลเมตร ปัจจุบันมีความก้าวหน้าไปแล้วกว่าร้อยละ 39 คาดว่าจะก่อสร้างแล้วเสร็จประมาณกลางปี 2565
วันจันทร์ที่ 28 มีนาคม 2565
รัฐบาลใช้สิทธิ UCEP Plus ดูแลผู้ป่วยโควิด-19 เริ่ม 16 มี.ค.65
วันพุธที่ 16 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลใช้สิทธิ UCEP Plus สำหรับผู้ป่วยโควิด-19 เริ่มวันนี้(16มี.ค.65) เป็นวันแรก โดยผู้ป่วยโควิด-19 ระดับอาการสีเหลือง อาการสีแดง และมีปัจจัยเสี่ยง เช่น มีอายุมากกว่า 60 ปี มีโรคปอด โรคไต โรคหัวใจและหลอดเลือด โรคหลอดเลือดสมอง โรคเบาหวานที่คุมไม่ได้ ภาวะอ้วน ตั้งครรภ์ ตับแข็ง ภูมิคุ้มกันต่ำ หรือเม็ดเลือดขาวน้อย ให้เข้ารับการรักษาใน รพ.ได้ทุกแห่งโดยไม่เสียค่าใช้จ่าย และไม่ได้จำกัดเพียงแค่ 72 ชั่วโมงแรกเหมือน UCEP ปกติ ส่วนผู้ป่วยระดับสีเขียว คือ มีอาการน้อย-ไม่มีอาการ สามารถเข้ารับการรักษาแบบเจอ-แจก-จบ กักตัวที่บ้าน ศูนย์พักคอย หรือสถานพยาบาลตามสิทธิของตนได้โดยไม่เสียค่าใช้จ่าย แต่หากมีอาการรุนแรงขึ้นก็สามารถใช้สิทธิ UCEP Plus ได้เช่นกัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 มีนาคม 2565
แรงงานไทยล็อต 2 ลี้ภัยสงครามยูเครนถึงไทย รมว.เฮ้งกำชับกรมการจัดหางานมอบเงินถึงมือ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ได้มอบหมายนายไพโรจน์ โชติกเสถียร อธิบดีกรมการจัดหางาน ดูแลอำนวยความสะดวกแก่แรงงานไทยที่ทยอยเดินทางกลับจากกรุงวอร์ซอ ประเทศโปแลนด์ เนื่องจากปัญหาความไม่สงบจากภัยสงครามที่ประเทศยูเครน
ให้ได้รับเงินช่วยเหลือสำหรับสมาชิกกองทุนเพื่อช่วยเหลือคนหางานไปทำงานในต่างประเทศ กรณีประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงคราม ทันทีที่ถึงประเทศไทย โดยวันที่ 3 มีนาคม 2565 กองทะเบียนจัดหางานกลางและคุ้มครองคนหางาน ด่านตรวจคนหางานสุวรรณภูมิ ได้ดูแลอำนวยความสะดวกแก่แรงงานไทย จำนวน 40 คน ที่เดินทางถึงท่าอากาศยานสุวรรณภูมิ เวลา 12.05 น. โดยสายการบินเอมิเรตส์ เที่ยวบินที่ EK384 ซึ่งทั้งหมดปลอดภัยดี และได้เดินทางจากสนามบินด้วยรถบัสของกรมการขนส่งทางบก ไปยังสถาบันบำราศนราดูร เพื่อรอผลตรวจหาเชื้อโควิด-19 ซึ่งจะมีเจ้าหน้าที่จากกองบริหารแรงงานไทยไปต่างประเทศ รับช่วงชี้แจงเรื่องสิทธิประโยชน์จากกองทุนฯ ให้แก่แรงงานไทยทราบ พร้อมรับคำร้อง และเอกสารหลักฐานต่าง ๆ เพื่อมอบเงินสงเคราะห์ช่วยเหลือแก่แรงงานไทยที่เป็นสมาชิกกองทุนฯ รายละ 15,000 บาท โดยวันนี้มีแรงงานเดินทางถึงประเทศไทยทั้งสิ้น 40 คน เป็นสมาชิกกองทุน 31 คน
วันจันทร์ที่ 18 เมษายน 2565
“มหาดไทย” ยกระดับรับมือโควิดหลังสงกรานต์ทั่วประเทศ แนะ ปชช. เฝ้าระวัง - ตรวจ ATK - ฉีดวัคซีนเข็มกระตุ้น
.....
กระทรวงมหาดไทย แจ้งผู้ว่าราชการจังหวัดทุกจังหวัดเตรียมพร้อมมาตรการเฝ้าระวังและป้องกันการแพร่ระบาดของโรคโควิด-19 หลังเทศกาลสงกรานต์ 2565 ที่ประชาชนได้มีการรวมกลุ่มและอาจเกิดการระบาดของโรคโควิด-19 ได้ พร้อมเน้นย้ำให้ประชาชนระมัดระวังตนเอง ปฏิบัติตามหลัก Universal Prevention เพื่อความปลอดภัยของตนเองและครอบครัว
.
โดยขอให้ กทม. และทุกจังหวัดดำเนินการ ดังนี้
1.ประชาสัมพันธ์ขอความร่วมมือทุกภาคส่วน ให้ทุกคนที่ร่วมกิจกรรมและเดินทางในช่วงสงกรานต์ เฝ้าระวังสังเกตอาการของตนเองและครอบครัว 7 - 10 วัน และปฏิบัติตามมาตรการ DMHTA อย่างเคร่งครัด หากมีอาการหรือมีความเสี่ยงต้องตรวจด้วย ATK ทันที รวมถึงอาจใช้มาตรการ Work From Home
2.จัดบริการตรวจ ATK ให้ประชาชนอย่างทั่วถึง สะดวก รวดเร็ว
3.ยกระดับแผนการเตรียมความพร้อมรองรับผู้ป่วยติดเชื้อโรคโควิด-19 ระดับต่าง ๆ ให้สามารถอำนวยความสะดวกประชาชนได้อย่างมีประสิทธิภาพ ทั้งการรับแจ้ง การคัดกรอง การบริหารจัดการการรักษาที่บ้าน ชุมชน รพ. ระดับต่าง ๆ
4.รณรงค์ให้กลุ่มเสี่ยง 608 ได้แก่ ผู้สูงอายุ 60 ปีขึ้นไป/ ผู้มีโรคประจำตัวใน 7 กลุ่ม/ หญิงตั้งครรภ์ ระมัดระวังตนเองและรับการฉีดวัคซีนเข็มกระตุ้นอย่างต่อเนื่อง
#ไทยคู่ฟ้า#ร่วมต้านโควิด19
-------------------
วันอังคารที่ 22 มิถุนายน 2564
ประกาศ ขสมก. ประจำวันที่ 22 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 22 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานขับรถโดยสารปรับอากาศ สาย 134 เขตการเดินรถที่ 7
วันเสาร์ที่ 26 มิถุนายน 2564
ธอส. สนับสนุนน้ำดื่มธนาคาร จำนวน 10,000 ขวด พร้อมหน้ากากอนามัยและสายคล้องให้แก่ ศูนย์บริการฉีดวัคซีน “KU สู้ COVID-19”
ธอส. สนับสนุนน้ำดื่มของธนาคาร จำนวน 10,000 ขวด พร้อมหน้ากากอนามัยและสายคล้อง ให้แก่ศูนย์บริการฉีดวัคซีน “KU สู้ COVID-19” เพื่อช่วยเหลือและร่วมดูแลบุคลากรทางการแพทย์และจิตอาสา และประชาชนที่เข้ารับการฉีดวัคซีนป้องกัน COVID-19
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ระลอกใหม่ ในหลายพื้นที่ทั่วประเทศ โดยเฉพาะในเขตพื้นที่กรุงเทพฯ ที่มีจำนวนผู้ติดเชื้อเพิ่มสูงขึ้น รวมทั้งผู้ป่วยวิกฤตที่มีอาการรุนแรงมากขึ้น ทำให้ปัจจุบันหน่วยงานภาครัฐและพันธมิตรได้ร่วมมือกันสนับสนุนให้มีการฉีดวัคซีน COVID-19 เพื่อสร้างภูมิคุ้มกันให้แก่ประชาชนโดยเร็วที่สุด รวมถึงที่ มหาวิทยาลัยเกษตรศาสตร์ บางเขน ได้เปิดอาคารจักรพันธ์เพ็ญศิริ จัดตั้งเป็นศูนย์บริการฉีดวัคซีน “KU สู้ COVID-19” โดยการสนับสนุนของราชวิทยาลัยจุฬาภรณ์ ซึ่งนับเป็น 1 ใน 11 หน่วยของศูนย์ฉีดวัคซีนถาวรภายใต้กระทรวงกระทรวงการอุดมศึกษา วิทยาศาสตร์ วิจัยและนวัตกรรม (อว.) สามารถรองรับประชาชนเข้ารับการฉีดวัคซีนได้วันละ 5,000 – 8,000คน โดยนำร่องในการฉีดวัคซีนให้แก่กลุ่มบุคลากร นิสิต นักศึกษา ของมหาวิทยาลัยเกษตรศาสตร์ สถาบันการศึกษาอื่น ๆ ที่อยู่ในละแวกใกล้เคียง รวมถึงหน่วยงานหรือชุมชนโดยรอบ และตั้งแต่เดือนกรกฎาคม 2564 เป็นต้นไป จะเปิดให้ประชาชนทั่วไปสามารถลงทะเบียนเข้ารับการฉีดวัคซีนได้อีกด้วย
และเพื่อเป็นการร่วมเป็นส่วนหนึ่งในการทำดูแลประชาชนที่รอรับการฉีดวัคซีนรวมถึงบุคลากรทางการแพทย์และจิตอาสาที่ปฏิบัติหน้าที่ในศูนย์บริการฉีดวัคซีน ในวันนี้ (26 มิถุนายน 2564) ผู้แทนของธนาคารอาคารสงเคราะห์ โดย ผู้ช่วยกรรมการผู้จัดการ ประกอบด้วย นายดนัย แสงศรีจันทร์ และนางสุดจิตตรา คำดี ร่วมมอบน้ำดื่มธนาคารให้แก่ศูนย์บริการฉีดวัคซีน “KU สู้ COVID-19” จำนวนรวม 10,000 ขวด และหน้ากากอนามัยพร้อมสายคล้อง ที่จัดทำโดยจิตอาสาของธนาคาร เพื่อมอบให้กับประชาชนที่เข้ารับบริการฉีดวัคซีนและผู้ปฏิบัติงานของโรงพยาบาล โดยมี ดร.จงรัก วัชรินทร์รัตน์ อธิการบดีมหาวิทยาลัยเกษตรศาสตร์ ให้เกียรติเป็นผู้รับมอบ และมีผู้บริหาร ผู้ปฏิบัติงานของธนาคาร ร่วมในพิธี
สำหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส. ดำเนินการมาอย่างต่อเนื่อง มูลค่ารวมกว่า 5,000,000 บาท อาทิ การจัดสร้างหอผู้ป่วยไอซียูความดันลบแบบห้องแยกที่ใช้ในการรักษาผู้ป่วยวิกฤตที่มีอาการรุนแรง การจัดซื้อเครื่องฮีโมเปอร์ฟิวชั่นใช้ในการรักษาผู้ป่วยที่ติดเชื้อโควิด-19 การจัดสร้างไอซียูสนาม การจัดหาเก้าอี้นั่งจุดพักคอย พร้อมเสื้อทีมของโรงพยาบาล รวมถึงสนับสนุนน้ำดื่มธนาคารกว่า 100,000 ขวด หน้ากากอนามัยพร้อมสายคล้อง ถุงยังชีพ อาหารกลางวัน ให้หน่วยงานสำคัญต่าง ๆ อาทิ สถานพยาบาล สถานศึกษา และสถานที่ให้บริการฉีดวัคซีน เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสำนึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป
วันอาทิตย์ที่ 6 กุมภาพันธ์ 2565
โฆษกรัฐบาลสวน "เพื่อไทย-ไทยสร้างไทย" จ้องแต่จะดิสเครดิตรัฐบาล ท้าหากไม่เห็นด้วยโครงการบัตรคนจน-คนละครึ่งประกาศให้ชัดเป็นนโยบายพรรคเลือกตั้งสมัยหน้าถ้าได้เป็นรัฐบาลจะยกเลิก
โฆษกรัฐบาลสวน "เพื่อไทย-ไทยสร้างไทย"จ้องแต่จะดิสเครดิตรัฐบาล ท้าหากไม่เห็นด้วยโครงการบัตรคนจน-คนละครึ่งประกาศให้ชัดเป็นนโยบายพรรคเลือกตั้งสมัยหน้าถ้าได้เป็นรัฐบาลจะยกเลิก
วันนี้(6ก.พ.65)นายธนกรวังบุญคงชนะโฆษกประจำสำนักประจำสำนักนายกรัฐมนตรีกล่าวถึงกรณีที่นายคุณากรปรีชาชนะชัยส.ส.สุรินทร์พรรคเพื่อไทยระบุว่ารัฐบาลประกาศจะลงทะเบียนบัตรสวัสดิการแห่งรัฐเพิ่มเป็น20ล้านใบหมายถึงความล้มเหลวในการบริหารประเทศของพลเอก ประยุทธ์จันทร์โอชานายกรัฐมนตรีและรมว.กลาโหม ว่าที่ผ่านมารัฐบาลพยายามเข้าไปแก้ปัญหาความเดือดร้อนให้กับประชาชนในทุกเรื่องเท่าที่สามารถจะทำได้แต่เนื่องจากภาวะเศรษฐกิจโลกและโรคไวรัสโควิด-19ทำให้ทุกอย่างหยุดชะงักซึ่งเป็นเหมือนกันหมดทั่วโลกโครงการบัตรสวัสดิการแห่งรัฐออกมาเพื่อต้องการช่วยเหลือผู้มีรายได้น้อยช่วยลดค่าครองชีพซึ่งจะมีประชาชนได้ประโยชน์จำนวนมากถ้าพรรคเพื่อไทยไม่เห็นด้วยหากได้เป็นรัฐบาลก็ประกาศยกเลิกได้จะได้รู้เหมือนกันว่าประชาชนจะยอมหรือไม่แต่สำหรับตนจะสนับสนุนให้มีโครงการนี้ต่อไปส่วนการที่พรรคเพื่อไทยระบุว่า
"ถ้าพรรคเพื่อไทยคิดว่าโครงการบัตรสวัสดิการแห่งรัฐโครงการคนละครึ่งโครงการเราเที่ยวด้วยกันรวมถึงโครงการช้อปดีมีคืนและโครงการยิ่งใช้ยิ่งได้เป็นแค่การหลอกล่อให้คนไทยดีใจชั่วคราวเท่านั้นก็ขอให้ประกาศเป็นนโยบายพรรคออกมาเลยว่าการเลือกตั้งสมัยหน้าพรรคเพื่อไทยจะยกเลิกทุกโครงการเหล่านี้การเลือกตั้งสมัยหน้าประชาชนจะได้ตัดสินใจถูกว่าควรจะเลือกพรรคเพื่อไทยให้กลับมาบริหารประเทศอีกหรือไม่"นายธนกรกล่าว
ส่วนกรณีที่นายรัฐภูมิโตคงทรัพย์รองโฆษกพรรคไทยสร้างไทยระบุว่าโครงการคนละครึ่งระยะที่4ไม่สามารถกระตุ้นเศรษฐกิจได้จริงนั้นนายธนกรกล่าวว่านายรัฐภูมิไม่ควรแค่ออกมาพูดเพื่อหวังจะเป็นข่าวแล้วก็หายหน้าไปเฉย ๆแต่ควรเสนอเป็นนโยบายของพรรคไทยสร้างไทยในการเลือกตั้งสมัยหน้าไปเลยว่าจะยกเลิกโครงการคนละครึ่งประชาชนจะได้ตัดสินใจได้ง่ายขึ้นว่าการเลือกตั้งสมัยหน้าควรมีที่นั่งส.ส.ให้กับพรรคไทยสร้างไทยในสภาฯหรือไม่ตนอยากให้คุณหญิงสุดารัตน์เกยุราพันธ์ประธานพรรคไทยสร้างไทยช่วยออกมาปราม ๆลูกพรรคหน่อยออกมาแต่ละคนโชว์ความเขลาบ่อย ๆไม่เป็นผลดีกับพรรคเลยไม่ควรสร้างภาพไปวัน ๆประชาชนรู้ทันหมดแล้วโครงการคนละครึ่งประชาชนชื่นชอบและได้ประโยชน์เป็นการกระตุ้นเศรษฐกิจในประเทศเกิดการจับจ่ายใช้สอยทำให้มีเม็ดเงินหมุนในระบบเศรษฐกิจ
---------
วันศุกร์ที่ 26 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 26 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 26 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 26 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วม 10 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วม 10 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วมสูง 25 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 15 เซนติเมตร (ช่วง กม. ที่ 0+200 - 0+700)
5. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันอังคารที่ 28 กันยายน 2564
การรถไฟแห่งประเทศไทย ชี้เแจงกรณีน้ำท่วมอุโมงค์ทางลอดใต้ทางรถไฟโครงการรถไฟทางคู่ชุมทางจิระ - ขอนแก่น ช่วงบ้านโนนมะเกลือ จังหวัดนครราชสีมา
ตามที่มีสื่อสังคมออนไลน์นำเสนอข่าวกรณีชาวบ้านในพื้นที่บ้านโนนมะเกลือ ตำบลดอนยาว อำเภอคง จังหวัดนครราชสีมา ไม่สามารถใช้เส้นทางสัญจรผ่านบริเวณอุโมงค์ทางลอดใต้ทางรถไฟได้ เนื่องจากเกิดฝนตกหนักน้ำไหลเข้าท่วมอุโมงค์
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า รฟท. ได้ส่งเจ้าหน้าที่ลงตรวจสอบบริเวณจุดเกิดเหตุแล้ว โดยพบสาเหตุมาจากประเทศไทยกำลังอยู่ในช่วงมรสุม และได้รับอิทธิพลของพายุ “เตี้ยนหมู่” ทำให้เกิดน้ำท่วมในพื้นที่และฝนตกหนักอย่างต่อเนื่อง ไหลเข้าสะสมจนท่วมอุโมงค์ทางลอดใต้ทางรถไฟฯ ช่วงระหว่างสถานีเมืองคง-บ้านดอนใหญ่ อีกทั้งยังท่วมเครื่องควบคุมกระแสไฟฟ้าของเครื่องสูบน้ำจนทำให้กระแสไฟฟ้าดับ เครื่องสูบน้ำไม่สามารถสูบน้ำออกจากอุโมงค์ได้
อย่างไรก็ตามรฟท.ได้มอบหมายให้เจ้าหน้าที่เร่งติดตามสถานการณ์น้ำท่วมในพื้นที่และบริเวณอุโมงค์ทางลอดอย่างใกล้ชิด หากระดับน้ำเริ่มลดลงจะให้เจ้าหน้าที่ฝ่ายการช่างโยธาของรฟท.เร่งดำเนินการสูบน้ำออกจากพื้นที่ทันที เพื่อกลับมาเปิดให้บริการแก่พี่น้องประชาชนโดยเร็วที่สุด โดยในขณะนี้รฟท.มีความจำเป็นต้องปิดอุโมงค์ทางลอดใต้ทางรถไฟ ระหว่างสถานีเมืองคง-บ้านดอนใหญ่ ในช่วงที่มีน้ำท่วมเป็นการชั่วคราว เนื่องจากในอุโมงค์ดังกล่าวเป็นแบบ 2 ช่องจราจร สำหรับรถยนต์ขนาดเล็ก รถจักรยานยนต์ ทำให้มีความเสี่ยงที่จะเกิดอันตรายแก่ประชาชนที่สัญจรไปมาในช่วงน้ำท่วมได้ และขอให้เลี่ยงไปใช้สะพานข้ามทางรถไฟของถนนสายหลักบริเวณใกล้เคียง ซึ่งตั้งอยู่บริเวณด้านเหนือของสถานีเมืองคง ห่างออกไปประมาณ 50 เมตร ทดแทนไปก่อน
โดยประชาชนสามารถสอบถามเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ
เฟซบุ๊ก แฟนเพจ ทีมพีอาร์การรถไฟแห่งประเทศไทย.
facebook ทีมพีอาร์การรถไฟแห่งประเทศไทย►
https://www.facebook.com/129946050353608/posts/5024031067611724/?d=n
IG ► https://www.instagram.com/p/CUW2psih2B1/?utm_medium=copy_link
Twitter ► https://twitter.com/pr_srt/status/1442754847011315714?s=21